Montblanc

Montblanc International GmbH on saksalainen kirjoitusvälineiden, kellojen, korujen ja nahkatavaroiden valmistaja, jonka tunnusmerkkinä on valkoinen tähti.

Yrityksen perustivat Claus-Johannes Voss, Alfred Nehemias ja August Eberstein Hampurissa vuonna 1906. Yritys valmisti kyniä ja julkaisi 1910 Montblanc-kynän, josta yritys myöhemmin otti nimensä. Vuonna 1924 yritys otti  Meisterstück-nimen käyttöönsä korkealuokkaisimmissa kynissään, ja nimeä käytetään vieläkin Montblancin kalleimmista kynämalleista. Vuodesta 1977 eteenpäin yritys alkoi laajentaa kynistä muihin luksustuotteisiin ja vuonna 1997 aloitti luksuskellojen valmistuksen.

Nykyisin Montblanc on osa Richemontia.

Lähteet

Aiheesta muualla 

Montblancin kotisivut 

Saksalaiset teollisuusyritykset
Kellonvalmistajat
Kellomerkit